Pielikums Nr.1 

Iepirkuma procedūras „Ceļu horizontālā un vertikālā apzīmēšana”, 
ID Nr. RAKUS 2020/28M nolikumam

Tehniskā specifikācija brauktuves horizontālo apzīmējumu uzklāšanai
1. Piedāvājumā (cenā) iekļaujamo darbu apraksts:

1.1.  Veicamo darbu apjoma, izpildes laika saskaņojums ar Pasūtītāju. Darbu veikšanas laiku Pasūtītājs var noteikt katru dienu (darba dienās un brīvdienās) laika posmā no plkst. 6:00 līdz 22:00.

1.2.  Pārbrauciens līdz darba vietai – visi saistītie transporta izdevumi;

1.3.  Darba vietas norobežošana, informatīvo zīmju izvietošana;

1.4.  Krāsojamās vietas notīrīšana mehāniski vai ar saspiestā gaisa palīdzību;

1.5.  Trafareta novietošana marķējuma uznešanas vietā;

1.6.  Apzīmējumu uzkrāsošana;

1.7.  Trafareta noņemšana;

1.8.  Darba vietas norobežojuma novākšana (pēc krāsas nožūšanas); 
1.9.  Uzkrāsoto apzīmējumu platības uzmērīšana kvadrātmetros (m2).

2. Izmantojamie materiāli:
Horizontālajiem apzīmējumiem lietojami speciāli, ielas/ceļa virsmas krāsošanai paredzēti materiāli. Pielietot ātri žūstošu augstas noturības pakāpes krāsu, termoplastu vai aukstplastiku, kas ir noturīga pret transporta un atmosfēras iedarbību. Horizontālajiem apzīmējumiem 1m2 krāsošanai nepieciešams: 
· Krāsa – vidēji 600-900 gr/m2;
· Mikrolodītes – vidēji 0,386 kg/m2
· Termoplasts vai aukstais plastiks.

Pielietojamo materiālu fizikālajām īpašībām jāatbilst LVS 85 “Ceļa apzīmējumi” minētām prasībām.
3. Izmantojamās iekārtas:
3.1. Ja krāsošana tiek īstenota ar roku darba rīkiem:



Ielu horizontālo apzīmējumu uzklāšanai ar roku darbu lietojamas iekārtas, mehānismi (augstspiediena vai zemspiediena krāsu izsmidzinātāji) un palīgaprīkojums, kas nodrošina izpildāmā darba atbilstību paredzētajam. Nav atļauts izmantot krāsotāja rokas instrumentus (otas, rullītis, špakteļlāpstiņa).
3.2. Ja krāsošana tiek īstenota mehanizēti:



Ielas horizontālo apzīmējumu uzklāšanai jālieto tehnika, kas saskaņā ar ražotāja instrukciju ir paredzēta horizontālo apzīmējumu krāsošanai, aprīkota ar vadības iekārtu, kas nodrošina iestrādāto materiālu izlietojuma daudzuma automātisku regulēšanu un kontroli, kā arī automātisku ielas apzīmējuma materiāla izsmidzināšanas sprauslu darbību.

4. Darba izpilde:

4.1. Horizontālie apzīmējumi – garenapzīmējumi, šķērsapzīmējumi, virzienu saliņas, bultas un citi – to uzklāšana jāveic saskaņā ar standarta LVS 85 un “Ceļu specifikācijas 2019” 7.8 punkta – Ceļu horizontālie apzīmējumi norādījumiem.

4.2. Horizontālo apzīmējumu uzklāšana jāveic saskaņā ar Pasūtītāja apstiprināto dislokācijas shēmu.

4.3. Krāsojamai seguma virsmai jābūt sausai un tīrai.

4.4. Darbu izpildītājs drīkst ierobežot satiksmi ne ilgāk kā 15 minūtes pēc horizontālā apzīmējumu uzklāšanas.

4.5. Pēc darbu izpildes nedrīkst palikt redzami apzīmējumi neparedzētos apgabalos (arī „vecie apzīmējumi”).

4.6. Darbu izpildes pabeigšana tiek uzskatīta, kad uzklātais horizontālais apzīmējums ir vizuāli novērtēts un tiek veikti uzmērījumi.
5. Prasības izpildītam darbam

5.1 Horizontālā apzīmējuma (krāsots ar krāsu) noturībai uz ceļa virsmas jāsaglabājas 12 mēnešus un apzīmējumu kopējais biezums nedrīkst pārsniegt 4mm ieskaitot arī esošā apzīmējuma biezumu (ja virsū uzklāj jauno apzīmējumu).

5.2 Horizontālā apzīmējuma (termoplastu vai aukstplastiku) noturībai uz ceļa virsmas jāsaglabājas 24 mēnešus un apzīmējumu kopējais biezums nedrīkst pārsniegt 4mm ieskaitot arī esošā apzīmējuma biezumu (ja virsū uzklāj jauno apzīmējumu).

5.3 Horizontālo apzīmējumu elementiem jābūt baltā krāsā, izņemot apstāšanās un stāvēšanas ierobežojumu apzīmējumus Nr. 943. - 946. un pagaidu apzīmējumus Nr. 947. un 948., kuri ir dzeltenā krāsā. Krāsai jābūt labi saistītai ar seguma materiālu.

5.4 Horizontālo apzīmējumu ģeometriskajiem izmēriem jāatbilst LVS 85 (ja darba uzdevumā nav norādīts savādāk).
6. Uzmērījumi un darbu kvalitātes novērtējums: 

6.1. Uzklāto horizontālo apzīmējumu virsmas kvalitāti novērtē vizuāli.
6.2. Izpildītais darbs jāuzmēra visā ielas (posma) garumā, neatbilstības gadījumā jāveic pasākumi prasību nodrošināšanai.
6.3. Sezonas laikā vizuāli novērtē katra uzklātā brauktuves apzīmējuma veida kvalitāti. Apzīmējumi izpildītājam jāatjauno, ja uzklātā apzīmējuma zudumi ir lielāki par 50% no katra atsevišķā apzīmējuma laukuma un to rašanos nav izsaukuši mehāniski bojājumi (bremzēšanas rezultātā autoriepu ievilktas melnas švīkas, atvērušās plaisas un izveidojušās bedres).
7. Darba izpildes vieta ir:
7.1. stacionāra “Gaiļezers”, Hipokrāta iela 2, Rīga;

7.2. stacionāra „Latvijas Onkoloģijas centrs”, Hipokrāta iela 4, Rīga;

7.3. Patoloģijas centra, Hipokrāta iela 2, Rīga;

7.4. stacionāra „Biķernieki”, Lielvārdes iela 68, Rīga;

7.5. stacionāra “Latvijas Infektoloģijas centrs”, Linezera iela 3, Rīga;

7.6. stacionāra “Tuberkulozes un plaušu slimību centrs”, Upeslejas, Stopiņu novads

teritorijā esošās  ielu brauktuves un laukumi

